Byggteknisk kan den beskrives som en åtte meter høy enskipet langkirke med 80 sitteplasser. Den ble bygd på dugnad av folk hjemhørende på Jåren og omegn i perioden 1997 til 1999. Rundt 130 personer deltok og det ble nedlagt over 3000 dugnadstimer i selve byggeprosessen. Alt ble gjort lokalt, både byggingen, smedarbeidene og treskjæringene. Melhus kommune bygslet eiendommen og gav 100 kubikkmeter med furu. Grunnmuren er av stein og ble hentet fra et gammelt fjøs. miniatyr|left|120px|Stupul (frittstående klokketårn) Journalist Harald Langås var ildsjel og leder for prosjektet. Andre sentrale aktører var Reidar Almås og Bjørn Blokkum. Ideen til bygginga fikk Langås i forbindelse med 150-årsjubileet til Hølonda kirke i 1995. Han luftet tankene til andre i 1996 og etter positiv respons ble Kolbrandstad stavkyrkjelag stiftet i mars 1997. Andelslaget består av i underkant av 100 andelseiere.